Era-Iliada_web	Aquilles, damb eth còr revestit de valor e cridant orriblament, escometèc as teucri, e comencèc en tot aucir ath valerós Ifition Otrintida, capitan de fòrça òmes, ath quau ua ninfa naiada auie auut d’Otrintèu, esbauçador de ciutats, en ric pòble de Hida, ath pè deth nheuat Tmol: eth divin Aquilles acertèc a tocar-lo damb era lança ath miei deth cap, quan l’atacaue ada eth, e l’esmiegèc en dues parts.